stanford-oval/wikipedia huggingface dataset:
New Old Songs
Kappaleet

Nookie – For the Nookie (Remixed by The Neptunes) – 3.55
Take a Look Around (Remixed by Timbaland (Feat. E-40 ja 8-Ball))) – 4.54
Break Stuff (Remixed by DJ Lethal) – 3.33
My Way – The P. Diddy Remix (Remixed by P Diddy) – 4.23
Crushed (Remixed by Bosko) – 4.03
N 2 Gether Now – All in Together Now (Remixed by The Neptunes) – 4.05
Re-Arranged (Remixed by Timbaland (feat. Bubba Sparxxx)) – 4.56
Getcha Groove On – Dirt Road Mix (Remixed by DJ Premier (feat. Xzibit)) – 4.19
Faith/Fame Remix (Remixed by Fred Durst & Josh Abraham (feat. Everlast)) – 3.32
My Way (Remixed by DJ Lethal) – 4.28
Nookie – Androids vs. Las Putas Remix (Remixed by BUTCH VIG) – 4.06
Counterfeit – Lethal Dose Extreme Guitar Mix (Remixed by DJ Lethal) – 3.20
Rollin' (DJ Monk-vs-THE TRACK MACK Remix) – 6.42
My Way (DJ Premier Way Remix) – 4.37
My Way (William Orbit's Mix) – 6.33
My Way (Pistol's Dancehall Dub) – 6.24
NBA Live

| NBA Live |
| --- | --- |
Kehittäjä:  EA Canada
Julkaisija:  EA Sports
Lajityyppi:  urheilupeli
Alusta:  mm. PC, PS2, PS3, PS4, Xbox, Xbox 360, Xbox One
Ensijulkaisu:  NBA Live 95
Viimeisin julkaisu:  NBA Live Mobile
Aiheesta muualla
Kotisivut
MobyGames
Lisää peliartikkeleitaVideopelien teemasivulla
NBA Live on EA Sportsin tuottama ja julkaisema koripalloaiheinen videopelisarja. Pelisarjan ensimmäinen osa NBA Live 95 julkaistiin vuonna 1994. Vuonna 2011 pelin nimenä oli poikkeuksellisesti NBA Elite 11. Sarjan kilpailijana on 2K Sportsin NBA 2K -pelisarja.
Pelisarjan osa NBA Live 13 peruuntui.
Sarjan osat

NBA Live 95
NBA Live 96
NBA Live 97
NBA Live 98
NBA Live 99
NBA Live 2000
NBA Live 2001
NBA Live 2002
NBA Live 2003
NBA Live 2004
NBA Live 2005
NBA Live 06
NBA Live 07
NBA Live 08
NBA Live 09
NBA Live 10
NBA Elite 11
NBA Live 14
NBA Live 15
NBA Live 16
NBA Live Mobile
NBA Live 18
NBA Live 19
Aiheesta muualla

Virallinen sivusto (englanniksi)
Pelisarja MobyGamesissä (englanniksi)
Stor-Lappträsket (Rånejoki, Rörån, Norriån)

| Stor-Lappträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Boden
Koordinaatit:  66°11′50″N, 21°45′54″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Rörånin valuma-alue
Järveen tulevat joet:  Livasälven
Laskujoki:  Rörån
Järvinumero:  SE735391-177064
Mittaustietoja
Pinnankorkeus:  49 m  mpy. 
Pituus:  7,593 km  
Leveys:  2,753 km  
Rantaviiva:  29,633 km  
Pinta-ala:  9,309 km²  
Tilavuus:  0,056 km³  
Keskisyvyys:  5,8 m  
Suurin syvyys:  16,8 m  
Valuma-alue:  1 020,5 km²  
Keskivirtaama:  noin 11,4 m³/s  
Saaria:  19
 fiStor-Lappträsket 
Stor-Lappträsket on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.
Maantietoa

Stor-Lappträsket on 7,6 kilometriä pitkä, 2,8 kilometriä leveä ja sen pinta-ala on 931 hehtaaria eli 9,31 neliökilometriä. Se sijaitsee Grundträskin ja Överstbynin kylien välissä. Järven lähiympäristö on matalaa ja tasaista moreenimaastoa, josta kohoaa neljä korkeampaa mäkeä. Järven itärannalla sijaitsee Sör-Lappträskberget, joka kohoaa noin 80 metrin korkeuteen järvestä. Länsirannalla sijaitsevat 90-metriset huiput Vinberget ja Rödberget, ja näiden takana kohoaa vilä 230 metriä korkea Yttre Storberget. Länsirantoja seuraavat etelään mentäessä matalat vaarat toisiaan. Järvelle erottuvat 150 metrin koreuteen kohoavan Sörfliggetin jyrkät rinteet. Järven etelärannassa sijaitsee 110-metrinen Norrfligget, jonka rinteet työntyvät järvelle niemeksi. Järven syvyys on 16,8 metriä ja sen keskisyvyydeksi on saatu 5,8 metriä. Järven mataluus ilmenee kivikkoisina vesialueina erityisesti järven keskiosassa sijaitsevan niemen Degnäsetin ympärillä. Niemi kaventaa järveä jättäen salmelle (Degnässundet) noin 250 metriä leveyttä. Järven pohjoispuolella on kahdeksan saarta ja eteläpuolelle 11 saarta. Pohjoispäässä on Livasälven tuonut lietettä ja yhdistänyt pari saarta niemeksi. Näin on käynyt Söravaholmenin viereiselle saarelle Träskmanholmenille, joka on osa niemeä. Saarten suuresta lukumäärästä huolimatta on järvellä kaksi avonaista järvenselkää. Eteläosan suuret saaret sijaitsevat kaakkoon työntyvässä lahdessa, jossa sijaitsee Brännholmen ja Tallholmen. Asutus keskittyy itärannalle, mutta sitä on sielläkin vähän. Pohjoisosan rannassa sijaitsee Storstengärdan ja eteläosassa Ytterholmenin kulmakunta. Itärantaa seuraa myös Grundträskin ja Överstbyn välinen tie. Siitä alkaa Valvträskiin haarautuva tie, joka ylittää viimeksi mainitun järvenlahden siltaa pitkin.
Luontoarvoja

Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallio (10,0 %). Muut alueet ovat erilaisia vesistöjä.
Järven lähialueella sijaitsee Yttre Storbergetin luonnonsuojelualue (Yttre Storbergets naturreservat, 196 hehtaaria). Vuori on vaara, jonka huippu on ollut aina supra-akvaattista eli vedenkoskematonta aluetta. Vaaran ympärillä erottuu aaltojen huuhtomia rinteitä, jossa esiintyy muinaista rantakivikkoa. Alueen metsiä ovat vaivanneet metsäpalot ja 300 vuoden ajalta tiedetään ainakin kolme metsäpaloa. Viimeisin palo tapahtui vuonna 1933. Alueen kasvillisuus hyötyy huipun ravinteikkaasta maasta ja alueilla, jossa pohjavesi nousee maanpinnan lähelle, tavataan harvinaisia kasvilajeja. Sellaisia ovat esimerkiksi mustakonnanmarja, kielo, kotkansiipi ja pohjansinivalvatti. Raidan rungolla kasvaa sekä raidankeuhkojäkälää että raidantuoksukääpää. Suojelualueen rinteet eivät ylety järvelle asti, mutta ne sijaitsevat sen valuma-alueen lähialueella.
Vesistösuhteet

Stor-Lappträsket kuuluu Rånejoen vesistössä (päävesistötunnus 7) pääuoman sivujoen Rörånin valuma-alueeseen . Rörånin valuma-alueen pinta-ala on noin 1 057 neliökilometriä (km²), joka on noin 25 % koko vesistön 4 207 km² pinta-alasta. Rörånin keskivirtaama (MQ) sen joensuussa Överstbyträsketissä on 11,7 m³/s.
Stor-Lappträsket on tavallaan Rörånin läpivirtausjärvi, sillä Stor-Lappträsket jää valuma-alueen pääuomaan kuuluvien Livasälvenin ja Rörånin väliin. Järven luusuassa sen valuma-alueen pinta-ala on 1 021 km². Järven keskivirtaama syntyy pääosin tästä ja sen arvioidaan olevan 11,4 m³/s . Järven omaa lähialuetta on vain 52,06 km². Se muodostuu mäkien läirinteistä sekä puroista, jotka laskevat järveen. Suuret purot laskevat järven kaakkoispään lahteen. Lyhyt Lillträskbäcken alkaa Lillträsketistä ja pitkä Västiträskbäcken alkaa 5,5 kilometrin päässä Västiträsketistä. Järven kautta laskevat myös Bastaträsket, Yttre Daltjärnen ja Inre Daltjärnen.
Rörån laskee kuuden kilometrin päässä Överstbyträsketiin, joka kuuluu Rånejoen vesistöreittiin. Rånejoki laskee Perämereen Råneåssa Luulajassa.
Lähteitä > Huomautuksia

1 2  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
Käännös suomeksi
Nils Hellsten (miekkailija)

| Mitalit | Mitalit | Mitalit |  |
| --- | --- | --- | --- |
|  Nils Hellsten (miekkailija) |  Nils Hellsten (miekkailija) |  Nils Hellsten (miekkailija) |  |
Maa:   Ruotsi
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1924 | kalpa, yksilökilpailu |  |
Nils Erik Hellsten (19. helmikuuta 1886 Tukholma – 12. huhtikuuta 1962 Tukholma) oli ruotsalainen miekkailija ja olympiamitalisti. Hän osallistui Antwerpenin kesäolympialaisiin 1920, Pariisin kesäolympialaisiin 1924 ja Amsterdamin kesäolympialaisiin 1928. Pariisin kisoissa hän sai pronssimitalin kalvan yksilökilpailussa.
Needle in a Slunk Stack

| Needle in a Slunk Stack Buckethead |
| --- | --- | --- |

Studioalbumin tiedot
 Julkaistu: 24. syyskuuta 2009
 Tuottaja(t): Dan Monti, Albert
 Tyylilaji: kokeellinen rock, avant-garde, xenochrony
 Kesto: 40.41
 Levy-yhtiö: Hatboxghost Music
Bucketheadin muut julkaisut
| Forensic Follies 2009 | Needle in a Slunk Stack 2009 | Shadows Between the Sky 2010 |
Needle in a Slunk Stack on Bucketheadin 27. studioalbumi, joka julkaistiin 24. syyskuuta 2009. Nimi viittaa populaariseen englanninkielen sanontaan Needle in a haystack.
Kappaleet

Needle in a Slunk Stack – 4.10
Interview with the Double Man – 4.09
Carcass Cable – 2.46
Next Stop, the Shell – 2.07
Distilled Scalp – 4.57
Furnace – 3.19
Mego Frankenstein – 2.59
Alpha Sea – 2.32
Wormwood's Workshop Part 1 – 3.25
Pythagorus Sled – 1.01
Slunk Smuggler – 1.57
Wormwood's Workshop Part 2 – 4.11
Astral Traveler – 3.08
Käännös suomeksi
Mustiainen (Keuruu)

| Mustiainen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′37″N, 24°54′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Asunnanjärven valuma-alue (35.68)
Laskujoki:  Mustiaispuro 
Järvinumero:  35.686.1.007
Mittaustietoja
Pinnankorkeus:  161,7 m  
Rantaviiva:  0,905 km  
Pinta-ala:  3,055 ha  
Tilavuus:  0.000089 km³ 
Keskisyvyys:  2,9 m  
Suurin syvyys:  5,3 m  
Saaria:  ei saaria 
 fiMustiainen 
Mustiainen  on Keski-Suomessa Keuruulla Ampialan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,1 hehtaaria ja se on 350 metriä pitkä ja 100 metriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 88 700 kuutiometriä eli 0,089 miljoonaa kuutiometriä. Sen keskisyvyys on 2,9 metriä ja suurin syvyys on 5,3 metriä. Järvellä ei ole kartan mukaan saaria. Sen rantaviivan pituus on 900 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Sammalisen valuma-alueeseen (35.686) se kuuluu.
New Orleans -luokka (1896)

| New Orleans -luokka |
| --- | --- |


Tekniset tiedot
Uppouma:  3 829 t
Pituus:  108,03 m
Leveys:  13,34 m
Syväys:  5,5 m
Koneteho:  7 500 ihp
Nopeus:  20,5 solmua
Miehistöä:  366
Aseistus
Meritorjunta:  6 × 6"/50 tykkiä 4 × 4,7"/50 tykkiä 10 × Hotchkiss 6 naulan -tykkiä 8 × 1 naulan tykkiä 4 × Maxim .30" -konekivääri 3 × 18" torpedoputkea
New Orleans -luokka oli kahden 1890-luvulla valmistetun Yhdysvaltain laivaston panssarikansiristeilijän muodostama alusluokka.
Suunnittelu ja valmistus

Luokan alusten alkuperäisenä aseistuksena oli Elswick Ordnance Companyn valmistamat kuusi kuuden tuuman 50 pituuskaliiperin tykkiä ja neljä 4,7 tuuman 50 pituuskaliiperin tykkiä. Kuuden tuuman tykit oli asennettu keulaan ja perään sekä kummallekin kyljelle kaksi tykkihyllyille. Kevyemmät 4,7 tuuman tykit oli asennettu keskilaivaan ampumaan kyljiltä. Lisäksi aluksilla oli kymmenen kuuden naulan ja kahdeksan yhden naulan Hotckiss tykkiä sekä neljä konekivääriä. Aseistuksen täydensivät kolme 18 tuuman torpedoputkea.
Vuonna 1907 Caviten laivastontelakalla Filippiineillä 4,7 tuuman tykit korvattiin Yhdysvaltain laivaston viiden tuuman 50 pituuskaliiperin Mark 5 tykeillä. Samalla alusten torpedoputket poistettiin. Vuonna 1907 myös kuuden tuuman tykit korvattiin samoilla aseilla. Ensimmäisen maailmansodan aikana viiden tuuman tykkien lukumäärää laskettiin kymmenestä kahdeksaan ja aluksille asennettiin kolmen tuuman  50 pituuskaliiperin  ilmatorjuntatykki.
Aluksen panssarointi oli Harvey-panssaria. Panssarikannen paksuus oli 89 millimetriä kaartuvalla osalla  ja keskellä 32 millimetriä. Pääaseiden tykkikilpien paksuus oli 102 millimetriä ja taistelunjohtotornin seinämien paksuus 102 millimetriä.
Propulsiojärjestelmä koostui neljästä hiilikäyttöisestä Scotch-kattilasta, jotka tuottivat höyryn kahteen höyrykoneeseen. Järjestelmä tuotti 7 500 ihp:tä, mikä mahdollisti suunnitellun 20,5 solmun nopeuden. Koeajoissa saavutettiin suunniteltu nopeus. Alusten hiilivarastoihin oli mahdollista varastoida normaalisti 512 tonnia hiiltä, mikä voitiin tarvittaessa kasvattaa 747 tonniin.
Alukset

Alukset ostettiin Brasilialta 9. maaliskuuta 1898.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS New Orleans | Armstrong Whitworth, Elswick | 1895 | 4. joulukuuta 1896 | 18. maaliskuuta 1898 | poistettu palveluksesta 16. marraskuuta 1922 |
| USS Albany | Armstrong Whitworth, Elswick | 1897 | 14. tammikuuta 1899 | 29. toukokuuta 1900 | poistettu palveluksesta 10. lokakuuta 1922 |

Alukset eivät saaneet palvelukseenotettaessa runkonumeroita. Ne luokiteltiin 17. heinäkuuta 1920 tykkiveneiksi runkonumeroilla PG-34 ja PG-35. Alukset luokiteltiin uudelleen keveiksi risteilijöiksi 8. elokuuta 1921 runkonumeroilla CL-22 ja CL-23.
Musti, sotakoira

| ”Musti, sotakoira” Kollaa kestää |
| --- | --- | --- |

Singlen tiedot
 B-puoli: ”Tähtien rauha”
 Äänitetty : 28. marraskuuta 1977 Microvox
 Julkaistu: maaliskuu 1978
 Formaatti: 7" vinyyli
 Tekijä(t): Kollaa kestää
 Tuottaja(t): A-puoli: Epe Helenius, Kari Heimonen   B-puoli: Jussi Niemi, Seppo Pietikäinen
 Tyylilaji: punk rock, uusi aalto
 Kesto: 01.40
 Levy-yhtiö: Poko Rekords
Kollaa kestään muut singlet
|   | ”Musti, sotakoira” 1978 | ”Kirjoituksia kellarista” 1979 |
Musti, sotakoira on punkyhtye Kollaa kestään single, joka julkaistiin maaliskuussa 1978 levymerkillä Poko Rekords. Nimikkokappale äänitettiin Microvoxilla 28. marraskuuta 1977 ja ”Tähtien rauha” 20. tammikuuta 1978. Kappaleen äänitti Pekka Nurmikallio.
Vuonna 2010 Combat Rock Industry julkaisi singlestä 500:n kappaleen uusintapainoksen.
Kappaleet > A-puoli

Musti, sotakoira – 1.45
Kappaleet > B-puoli

Tähtien rauha – 3.43
Kokoonpano

Kai Kivi – laulu, kitara, syntetisaattori (kappale 2), beatbox (kappale 2), huokaukset (kappale 2)
Juha Helminen – kitara, beatbox (kappale 2), huokaukset (kappale 2)
Jyrki Siukonen – rummut, symbaalit (kappale 2), beatbox (kappale 2), huokaukset (kappale 2)
Jouni 'Esko' Hirvonen – basso
Jussi Niemi – putkikellot (kappale 2)
Seppo Pietikäinen – resitaatio
Spårvägens Idrottsförening

Spårvägens Idrottsförening on ruotsalainen urheilun yleisseura. Se perustettiin vuonna 1919 Tukholman raitiotieyhtiön työntekijöiden jäsenseuraksi nimellä Stockholms Spårvägars Gymnastik- och idrottsförening. Aluksi toiminta keskittyi yleisurheiluun.
Nykyään Spårvägens Idrottsföreningiin kuuluu 14 varsinaisen jäsenseuran lisäksi ikäkausi- ja kuntourheiluseurat. Kun seura muutettiin vuonna 1991 liittomuotoiseksi, sen siihen saakka jaostoina toimineista lajiyhdistyksistä tuli uuden liiton itsenäisiä jäsenseuroja. Kolme aikaisemmin toiminnassa ollutta jaostoa on lakkautettu.
Spårvägens Idrottsföreningin menestyneimmät jäsenseurat ovat paini- ja uintiseurat, joiden jäsenet ovat voittaneet useita maailman- ja Euroopan-mestaruuksia.
Paini

Spårvägens Brottningsklubb perustettiin vuonna 1926 Stockholms Spårvägars Gymnastik- och idrottsföreningin painijaostoksi. Vuoden 1991 uudistuksessa se itsenäistyi omaksi seurakseen.
Paini > Menestyneitä painijoita

Frank Andersson voitti vuonna 1979 EM- ja MM-kultaa. Samana vuonna hänet valittiin maailman parhaaksi painijaksi.
Vuonna 2000 Martin Lidberg voitti EM-kultaa.
Vuonna 2001 Ara Abrahamian voitti MM-kultaa.
Vuonna 2002 Abrahamian voitti toisen maailmanmestaruutensa. Myös Jimmy Samuelsson voitti samana vuonna MM-kultaa.
Vuonna 2003 Lidberg voitti MM-kultaa ja Abrahamian MM-hopeaa.
Uinti

Spårvägen Simförening perustettiin vuonna 1946. Sillä on omat hallit Vällingbyssä, Spångassa ja Tenstassa.
Uinti > Menestyneitä uimareita

Emma Igelström voitti ensimmäisen maailmanmestaruutensa vuonna 2000 ja kolme lisää vuonna 2002. Lisäksi hän on voittanut yhden MM-hopean, kolme Euroopan-mestaruutta ja kaksi muuta EM-mitalia.
Johanna Sjöberg on voittanut MM-kisoissa kahden henkilökohtaisen hopean lisäksi viisi viestiuinnin mestaruutta ja viisi pronssia. EM-kisoissa hän on voittanut henkilökohtaisilla matkoilla ja viesteissä yhteensä kaksi kultaa ja 9 muuta mitalia.
Anders Holmertz on voittanut neljä olympiahopeaa, yhden olympiapronssin, kaksi viestiuinnin maailmanmestaruutta, kolme MM-hopeaa, yhden Euroopan-mestaruuden ja 12 muuta EM-mitalia.
Nykyiset jäsenseurat

Spårvägen Badminton – sulkapallo
Spårvägens Bandyförening – jääpallo
Spårvägen Bordtennis – pöytätennis
Spårvägen Brottning – paini
Spårvägen Cykel – pyöräily
Spårvägen Fotboll – jalkapallo
Spårvägens Friidrottsklubb – yleisurheilu
Spårvägen Handboll – käsipallo
Spårvägens Orienteringsklubb – suunnistus
Spårvägens Skidklubb – hiihto
Spårvägen Simförening – uinti
Spårvägens Tennisklubb – tennis
Spårvägens Tyngdlyftningsklubb – painonnosto
Spårvägens Volleybollklubb – lentopallo
Aiheesta muualla

Spårvägens Idrottsföreningin kotisivut
Mouni Roy

| Mouni Roy |
| --- | --- |
 Mouni Roy vuonna 2018.
Henkilötiedot
Syntynyt: 28. syyskuuta 1985 (ikä 39) Cooch Behar, Länsi-Bengali, Intia
Ammatti:  näyttelijä
Puoliso:  Suraj Nambiar (vih. 2022)
Näyttelijä
Aktiivisena:  2006–
Aiheesta muualla
IMDb 
Mouni Roy (bengaliksi মৌনী রায়, Mounī Raẏ, hindiksi मौनी राय, Maunī Rāy; s. 28. syyskuuta 1985 Cooch Behar, Länsi-Bengali, Intia) on intialainen näyttelijä, joka työskentelee pääasiassa hindinkielisissä elokuvissa ja televisiossa. Bengalitaustainen Roy debytoi televisiossa vuonna 2007 Krishna Tulsin roolissa saippuaoopperassa Kyunki Saas Bhi Kabhi Bahu Thi. Esiinnyttyään useassa muussa ohjelmassa hän saavutti läpimurtonsa sarjassa Devon Ke Dev… Mahadev vuonna 2011, jossa hän näytteli jumalatar Satia. Hän näytteli myös Meeraa saippuasarjassa Junoon – Aisi Nafrat Toh Kaisa Ishq ja kilpaili ohjelmissa Zara Nachke Dikha (2008), Pati Patni Aur Woh (2009), Jhalak Dikhhla Jaa 7 (2014), Box Cricket League 2 (2016) ja Lip Sing Battle (2017).
Roy vakiinnutti itsensä yhdeksi korkeimmin palkatuista hinditelevisionäyttelijöistä näyttelemällä Shivanyaa, muotoaan muuttavaa käärmettä yliluonnollisen trillerisarjan Naagin ensimmäisellä tuotantokaudella (2015–2016). Sarjan toisella tuotantokaudella (2016–2017) hän toisti Shivanyan roolin cameoroolissa ja näytteli uutta pääroolia Shivanyan tyttärenä Shivangina, toisena muotoaan muuttavana käärmeenä. Naaginin jälkeen hän sai tarjouksia Bollywoodista ja teki hindielokuvadebyyttinsä Reema Kagtin urheiludraamassa Gold (2018), joka oli kriittinen ja kaupallinen menestys ja toi hänelle myös parhaan naistulokkaan Filmfare Awards -ehdokkuuden. Vuonna 2019 hän lauloi singlen ”Bheegi Bheegi Raaton Mein”.
Yksityiselämä

Roy avioitui liikemies Suraj Nambiarin kanssa malajali- ja bengaliseremonioissa Goassa 27. tammikuuta 2022.
Filmografia > Televisio

| Vuosi | Ohjelma | Rooli |
| --- | --- | --- |
| 2006–2008 | Kyunki Saas Bhi Kabhi Bahu Thi | Krishna Tulsi Eklavya Virani |
| 2008 | Kaho Na Yaar Hai | Kilpailija |
| 2008 | Kasturi | Shivani Sabbarwal |
| 2008 | Zara Nachke Dikha | Kilpailija |
| 2009 | Pati Patni Aur Woh | Kilpailija |
| 2010 | Do Saheliyaan | Roop |
| 2010 | Sshhh… Phir Koi Hai | Koena |
| 2011–2014 | Devon Ke Dev… Mahadev | Shakti/Sati/Durga/Parvati/Mahakali/Adi Parashakti |
| 2012–2013 | Junoon – Aisi Nafrat Toh Kaisa Ishq | Meera |
| 2014 | Nach Baliye 6 | Kilpailija |
| 2014 | Jhalak Dikhhla Jaa 7 | Kilpailija |
| 2015–2016 | Naagin 1 | Shivanya Ritik Singh |
| 2016–2017 | Naagin 2 | Shivangi Rocky Pratap Singh, Shivanya Ritik Singh |
| 2016 | Box Cricket League 2 | Kilpailija |
| 2016 | Tashan-e-Ishq | Itsenään |
| 2016 | Ek Tha Raja Ek Thi Rani | Itsenään |
| 2016 | Comedy Nights Live | Itsenään |
| 2016 | Comedy Nights Bachao | Itsenään |
| 2016 | So You Think You Can Dance | Juontaja |
| 2016 | Jhalak Dikhhla Jaa 9 | Itsenään |
| 2017 | Lip Sing Battle | Kilpailija |
| 2019 | Naagin 3 | Shivanya, Shivangi |
| 2018 | Krishna Chali London | Sundari |
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2004 | Run |  | Taustatanssija laulussa ”Nahi Hona Nahi Hona” |
| 2011 | Hero Hitler in Love | Sahiban | Pandžabinkielinen elokuva |
| 2016 | Mahayodha Rama | Sita (ääni) | Animaatioelokuva |
| 2016 | Tum Bin II | Itsenään | Erikoisesiintyminen laulussa ”Nachna Aaonda Nahin” |
| 2018 | Gold | Monobina Das | Parhaan naistulokkaan Filmfare Awards -ehdokkuus |
| 2018 | K.G.F: Chapter 1 | Lucy | Erikoisesiintyminen laulussa ”Gali Gali” (hindiversio) |
| 2019 | Romeo Akbar Walter | Shraddha Sharma/Parull |  |
| 2019 | Made in China | Rukmini Mehta |  |
| 2020 | London Confidential | Uma Kulkarni |  |
| 2021 | Velle | Rohini Dev |  |
| 2022 | Brahmāstra: Part One – Shiva | Junoon |  |
Aiheesta muualla

Kuvia tai muita tiedostoja aiheesta Mouni Roy Wikimedia Commonsissa
Mouni Roy Internet Movie Databasessa. (englanniksi)
Mustia ruusuja

| Mustia ruusuja Neljä Ruusua |
| --- | --- | --- |

Studioalbumin tiedot
 Äänitetty : Inkfish Studio Tamula
 Julkaistu: 27. lokakuuta 2017 (Osa I) 8. kesäkuuta 2018 (Osa II)
 Formaatti: CD, LP, digitaalinen
 Tuottaja(t): Mikko Tamminen
 Tyylilaji: pop-rock
 Kesto: 38.40
 Levy-yhtiö: Ratas Music Group / Sony Music
Muut kannet
 Osa I:n kansikuva
Listasijoitukset
  Suomen virallinen lista: 12.
Neljän Ruusun muut julkaisut
| Euforia 2015 | Mustia ruusuja 2018 | 1000X 2022 |
Singlet albumilta Mustia ruusuja
 ”Sähkökitara” Julkaistu: 3. maaliskuuta 2017  ”Mustia ruusuja” Julkaistu: lokakuu 2017  ”Älä luovuta (Noli cedere)” Julkaistu: 11. toukokuuta 2018  ”Meidän maa” Julkaistu: joulukuu 2018
Mustia ruusuja on suomalaisen Neljä Ruusua -yhtyeen 15. studioalbumi, joka julkaistiin 8. kesäkuuta 2018. Levyn on tuottanut Mikko Tamminen. Yhtyeen oli määrä julkaista albumi vuonna 2017, mutta se ei ehtinyt saada tarpeeksi kappaleita ajoissa valmiiksi. Täten laulaja Ilkka Alanko ehdotti, että albumi julkaistaisiin kahdessa osassa. Mustia ruusuja – Osa I julkaistiin 27. lokakuuta 2017. Osa II julkaistiin 8. kesäkuuta 2018, jolloin levy julkaistiin myös kokonaisuudessaan fyysisessä muodossa. Albumi nousi julkaisuviikollaan Suomen virallisen albumilistan 12. sijalle. Fyysisellä albumilistalla levy nousi 4. sijalle.
Albumin ensimmäisenä singlenä julkaistiin ”Sähkökitara”, joka nousi radiosoittolistan 49. sijalle. Levyn nimikkokappale kapusi radiolistan toiselle sijalle ja kolmas single ”Älä luovuta (Noli cedere)” 11. sijalle. Albumin CD-painos sisältää myös vuonna 2016 julkaistun singlen ”Saaronin lilja”, joka nousi radiolistan 40. sijalle.
Kappaleet

Kaikki kappaleet on sanoittanut Ilkka Alanko sekä säveltänyt ja sovittanut Kode Koistinen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Mustia ruusuja | 3.20 |  |  |  |  |  |  |  |
| 2. | Älä luovuta (Noli cedere) | 3.43 |  |  |  |  |  |  |  |
| 3. | Rakkauden jumala | 3.37 |  |  |  |  |  |  |  |
| 4. | Viimeinkin | 4.24 |  |  |  |  |  |  |  |
| 5. | Meidän maa | 3.37 |  |  |  |  |  |  |  |
| 6. | Sähkökitara | 4.07 |  |  |  |  |  |  |  |
| 7. | Näkemiin | 4.21 |  |  |  |  |  |  |  |
| 8. | B&C | 3.52 |  |  |  |  |  |  |  |
| 9. | Riemukaari | 4.01 |  |  |  |  |  |  |  |
| 10. | Eutanasia | 3.38 |  |  |  |  |  |  |  |
| CD:n lisäraita |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Saaronin lilja | 3.52 |  |  |  |  |  |  |  |
| Osa I |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Mustia ruusuja | 3.20 |  |  |  |  |  |  |  |
| 2. | Sähkökitara | 4.07 |  |  |  |  |  |  |  |
| 3. | Viimeinkin | 4.24 |  |  |  |  |  |  |  |
| 4. | B&C | 3.52 |  |  |  |  |  |  |  |
| 5. | Näkemiin | 4.21 |  |  |  |  |  |  |  |
| Osa II |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Älä luovuta (Noli cedere) | 3.43 |  |  |  |  |  |  |  |
| 2. | Meidän maa | 3.37 |  |  |  |  |  |  |  |
| 3. | Rakkauden jumala | 3.37 |  |  |  |  |  |  |  |
| 4. | Riemukaari | 4.01 |  |  |  |  |  |  |  |
| 5. | Eutanasia | 3.38 |  |  |  |  |  |  |  |